Lav et referat af nedenstående tekst:

Tekst:
Direktør Jan Larsen har indledt jagten på ny træner efter den nuværende cheftræner, Peter Bredsdorff-Larsen har valgt ikke at fortsætte som træner i Aalborg Håndbold. -Jeg har haft en spændende periode i AaB Håndbold. Først og fremmest et berigende samarbejde med spillerne i dagligdagen og en uforglemmelig tid med alle i organisationen omkring AaB Håndbold, siger Peter Bredsdorff-Larsen, der bl.a. kan se tilbage på DM-triumfen i maj sidste år. -Udviklingen efter vores DM-guld har budt på mange forskellige udfordringer, bl.a. med nedlæggelsen af AaB Håndbold - og det er en medvirkende årsag til, at jeg har besluttet at stoppe efter denne sæson, siger Peter Bredsdorff-Larsen. -Jeg ønsker alt godt for det fremtidige håndboldprojekt i Aalborg og vil sammen med holdet bruge alle gode kræfter på, at vi også i denne sæson får medaljer til AaB, siger Peter Bredsdorff-Larsen. Direktør Jan Larsen har været glad for samarbejdet med Peter i de tre år han har været i klubben. - Vi håber og tror, at det lykkes Peter og holdet at toppe på det rigtige tidspunkt igen i denne sæson, så samarbejdet kan afsluttes med medaljer. Vi ønsker Peter held og lykke i fremtiden. -Vi er i fuld gang med at finde en ny træner, ligesom vi inden for den nærmeste fremtid vil præsentere nye spillere til næste sæsons trup, siger Jan Larsen.

Referat:
Cheftræner Peter Bredsdorff-Larsen stopper i AaB Håndbold efter denne sæson.